Document ID: /roh_data/filtered/fineweb-2-filterrobots_roh.jsonl.gz/23981

Ulteriur Grischun Patrick Arnet è il nov schef da las pendicularas Brambrüesch
Tar las pendicularas vegnan las spartas manaschi, tecnica ed administraziun reunidas a partir da la stagiun da stad ad in team directiv operativ. Cun Patrick Arnet a la testa.
Patrick Arnet che daventa nov mainafatschenta è vegnì enconuschent sco fundatur da la Biereria Cuira SA. Il davos era el engaschà tar l'Aua da Val. L'um da 48 onns ha rimnà experientscha professiunala tar differentas interpresas pitschnas e mesaunas, ma er tar firmas grondas sco Hilcona, Nestlé e Coca-Cola.
Arnet daventa successur da Manuela Seeli. Sper el ha il cussegl d’administraziun anc elegì André Müller sco manader tecnic. Cumplettà vegn il team da direcziun da Andrea Beerli.
RR novitads 12:00